wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு85

## பொங்கல் நல்வாழ்த்துகள்

அனைவருக்கும் பொங்கல் தின நல்வாழ்த்துகள்.--தேனி. மு. சுப்பிரமணி.<sup>/உரையாடுக</sup>. 17:22, 13 சனவரி 2013 (UTC)
:விக்கிப்பீடியர்கள் அனைவருக்கும் எனது இனிய பொங்கல் வாழ்த்துகள்--Kanags <sup>\உரையாடுக</sup> 21:24, 13 சனவரி 2013 (UTC)
இனிய பொங்கல் வாழ்த்துகள்!--செந்தி<small><sup><font color="red" size="">--ஃ உரையாடுக ஃ--</font></sup></small> 21:54, 13 சனவரி 2013 (UTC)
:பொங்கும் மங்கலம் எங்கும் தங்கட்டும்..அனைவருக்கும் இனிய பொங்கல் வாழ்த்துகள்--சஞ்சீவி சிவகுமார் (பேச்சு) 22:46, 13 சனவரி 2013 (UTC)  
: - தமிழ்க்குரிசில்  
பொங்கல் வாழ்த்துகள்! --மதனாகரன் (பேச்சு) 04:09, 14 சனவரி 2013 (UTC)  
விக்கிப்பீடியர்களுக்கும் விக்கிப்பீடியர்களாக இல்லாதவர்களுக்கும் எனது இனிய பொங்கல் வாழ்த்துகள். எப்பூடீஈஈஈஈஈஈஈஈ. :)- --தென்காசி சுப்பிரமணியன் (பேச்சு) 08:27, 14 சனவரி 2013 (UTC)  
அனைத்து விக்கி உறவுகளுக்கும் என் இனிய போங்கள் நல் வாழ்த்துக்கள். --சிவம் 01:47, 15 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## வாக்கெடுப்பு

நிருவாகி தரத்துக்கான மூன்று நடப்பு வேண்டுகோள்களுக்குமான வாக்கெடுப்பு நிறைவு பெற்றுள்ளது. --மதனாகரன் (பேச்சு) 05:22, 14 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## விக்கி மீடியா ஷாப்பிங்

அட்ரா சக்க. அட்ரா சக்க. அட்ரா சக்க.--தென்காசி சுப்பிரமணியன் (பேச்சு) 11:03, 14 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## நினைவுபடுத்தல் - தமிழ் ஆவண மாநாடு - கட்டுரைப் பொழிவு அனுப்பும் திகதி அண்மித்துவிட்டது

தமிழ் ஆவண மாநாட்டுக்கான ஆய்வுக்கட்டுரையின் பொழிவை (abstract) சமர்ப்பிப்பதற்கான திகதி நாளை (சனவரி 15, 2013) ஆகும். நன்றி. --Natkeeran (பேச்சு) 01:55, 15 சனவரி 2013 (UTC)  
ஐயா நற்கீரரே. தமிழ் ஆவணப்பதிவு மாநாடு 2013க்கு சனவரி 15, 201**2** பொழிவை சமர்பிக்க வேண்டுமா? சொல்லவே இல்ல. :)---தென்காசி சுப்பிரமணியன் (பேச்சு) 15:18, 15 சனவரி 2013 (UTC)  
:: ஆவண மாநாட்டுக்கு பொழிவுகள் சமரிப்பித்த விக்கி பயனர்களுக்கு நன்றிகள். விக்கி பயனர்கள் உட்பட நல்ல பங்களிப்புகள் கிடைத்துள்ளதாக அறியமுடிகிறது. தமிழ்ச் சூழலில் ஆவணப்படுத்தல் முயற்சிகளுக்கு ஒரு நல்ல கோட்பாட்டு வியூக அடித்தளாமாக இக் கட்டுரைகள் அமையும் என்று நம்புகிறேன். இத் திகதியைத் தவறவிட்டவர்கள் நூலகம் ஆய்விதழுக்கு கட்டுரை பங்களிப்பது குறித்து பரிசீலிக்கவும் :) --Natkeeran (பேச்சு) 01:40, 17 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## நரேந்திரரின் சிகாகோ சொற்பொழிவு

https://groups.google.com/forum/#!topic/mintamil/vY3LC0bOo2g --தென்காசி சுப்பிரமணியன் (பேச்சு) 15:15, 15 சனவரி 2013 (UTC)
:இது போன்ற இணைப்புகள், அறிவிப்புகளைப் பகிர்வதற்காக விக்கிப்பீடியா:ஆலமரத்தடி (அறிவிப்புகள்) என்று ஒரு பக்கம் தொடங்கலாமா? தமிழ் விக்கிப்பீடியாவைப் புதிதாக அணுகும் பலரும் ஆலமரத்தடித் தொகுப்புகளைப் படித்தே நமது வரலாறை அறிந்து கொள்கிறார்கள். எனவே, இயன்றவரை அதனை விக்கிப்பீடியாவுக்கு நேரடியாக தொடர்புடைய உரையாடல்களின் தொகுப்பாக வைத்திருப்பது நன்று.--இரவி (பேச்சு) 16:55, 16 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## தலைப்பு மாற்றம்

பார்க்க: பேச்சு:குவாண்டம் எண் --பிரஷாந் (பேச்சு) 05:12, 16 சனவரி 2013 (UTC)
:பிரசாந்த், ஒரு கட்டுரையின் பேச்சுப் பக்க உரையாடல் பல கட்டுரைகள் தொடர்புடைய ஒரு கொள்கை உரையாடலாக இல்லாத பட்சத்தில், அதனை ஆலமரத்தடியின் கவனத்துக்குக் கொண்டு வர வேண்டாம் என்று கேட்டுக் கொள்கிறேன். அவ்வுரையாடலில் ஆர்வம் இருக்கக்கூடிய மற்ற பயனர்களின் பேச்சுப் பக்கத்தில் அறிவிப்பு இடுவது நன்று. தொடர்புடைய பகுப்பு / திட்டப்பக்கத்திலும் கவனம் ஈர்க்கலாம். நன்றி--இரவி (பேச்சு) 16:59, 16 சனவரி 2013 (UTC)
மன்னிக்கவும். இரண்டு கிழமையாக எதுவித பதிலும் இல்லாததால் அவசரப்பட்டு ஆலமரத்தடிக்குக் கொண்டுவந்துவிட்டேன்--பிரஷாந் (பேச்சு) 03:58, 17 சனவரி 2013 (UTC)
:மன்னிப்பு...! தமிழ் விக்கிப்பீடியர்களின் அகரமுதலியில் கேட்கக்கூடாத சொல் :) ஏற்கனவே சில முறை பல்வேறு பயனர்களும் இது போல் ஆலமரத்தடியில் இட்டிருந்ததால் பொதுப்படவே வேண்டினேன். நன்றி.--இரவி (பேச்சு) 11:57, 17 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## பேச்சுப்பக்கங்களில் தனி நபர் தாக்குதல்

சி(ப)ல பேச்சுப்பக்கங்களில் முட்டாள், அறிவு கெட்ட போன்ற தனி நபர் தாக்குதல் சொற்கள் இப்போதும் காணப்படுகின்றனவே. இந்த மாற்றங்களை பார்க்க முடியாத மாதிரி செய்யலாமா? மேலும் இதைப்போல் தனி நபர் தாக்குதலில் ஈடுபடுவோரை அவர் எவரானாலும் குறித்த காலத்துக்கு தடை செய்ய வேண்டும் என்பது என் கருத்து. ஏனெனில் இவ்வார்த்தை உபயோகிக்க கூடாதவை என்ரு தெரிந்தும் சில நிர்வாகிகளே பயன்படுத்துவதை பார்த்திருக்கிறேன்.--தென்காசி சுப்பிரமணியன் (பேச்சு) 13:49, 16 சனவரி 2013 (UTC)
:மிகவும் மலினமான, தனிநபர் பாதுகாப்புக்கு அச்சுறுத்தலாக உள்ள தகவலை மட்டும் வரலாற்றில் இருந்து நீக்கலாம். இதுவரை ஒரே ஒரு முறை மட்டும் தான் அத்தகைய சூழ்நிலை வந்து அதற்கான தகுந்த நடவடிக்கை எடுக்கப்பட்டது. மற்றபடி, ஓரளவு தடித்த உரையாடல்களானாலும் அவற்றை விட்டு விடுவது நல்லது. ஆவணமாகவும் இருக்கும். தணிக்கை செய்கிறோம் என்ற குற்றச்சாட்டும் வராது. பல்வேறு சூழ்நிலைகளில் மூன்று எச்சரிக்கைகள் தந்து, விதி மீறலுக்கு ஏற்ப தடை செய்யும் வழக்கமே உள்ளது. விக்கிப்பீடியாவின் செயற்பாட்டுக்கும் உள்ளடக்கத்துக்கும் பெரும் ஊறு விளைவித்தால் மட்டும் உடனடியாக சிறிது காலத்துக்குத் தடுப்பது நலம்--இரவி (பேச்சு) 16:51, 16 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## ஆயிரத்தைத் தாண்டிட்டேன்...!

தமிழ் விக்கிப்பீடியாவில் எப்படியும் ஆயிரம் கட்டுரைகளைத் தொடங்கி விட வேண்டும் என்கிற என் முயற்சி, தமிழ் விக்கிப்பீடியாவில் பயனராக இணைந்து 4 ஆண்டுகள் 1 மாதம் 2 நாட்களாகின்ற நிலையில் நான் தொடங்கிய கட்டுரைகள் ஆயிரம் (1000) என்கிற எண்ணிக்கையை இன்றுதான் கடந்துள்ளது. இன்று என்னுடைய கட்டுரைத் தொடக்கம் 1002 ஆகியுள்ளது. அப்பாடா! நானும் ஆயிரத்தைத் தாண்டிட்டேன்...!! (பயனராக இணையாமல் பத்து கட்டுரைகளும் தொடங்கியிருக்கிறேன். அந்தக் கணக்கு தனி) --தேனி. மு. சுப்பிரமணி.<sup>/உரையாடுக</sup>. 15:39, 16 சனவரி 2013 (UTC)  
: வாழ்த்துக்கள் சுப்பிரமணி. மேலும் பல ஆயிரம் கட்டுரைகளை எழுதுவதற்கான எல்லா வளங்களும் உங்களுக்குக் கிடைக்கட்டும். --- மயூரநாதன் (பேச்சு) 17:57, 16 சனவரி 2013 (UTC)
:: வாழ்த்துகள் ஆயிரம் தேனியாரே! பணி மென்மேலும் கூடட்டும்.--பரிதிமதி (பேச்சு) 18:13, 18 சனவரி 2013 (UTC)
::::--Nan (பேச்சு) 20:46, 18 சனவரி 2013 (UTC)  
வாழ்த்துகள் தெரிவித்த மயூரநாதன், பரிதிமதி மற்றும் Nan ஆகியோருக்கு என் இதயப்பூர்வமான நன்றி...--தேனி. மு. சுப்பிரமணி.<sup>/உரையாடுக</sup>. 02:03, 19 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## எம்.ஐ.டீ.கணினி பயிலரங்கம்/செயல்விளக்க அரங்கத்தில் தமிழ் விக்கி

அனைவருக்கும்!  
எம்.ஐ.டீ(சென்னைத் தொழில்நுட்ப நிறுவனம்)-யில் நடைபெறவுள்ள (பிப்ரவரியில்) கணினி பயிலரங்கத்தில் தமிழ் விக்கி கலந்து கொள்ள இயலுமா என்று அகமத் என்ற மாணவர் என்னை வினவினார். அகமத்தின் தொலைபேசி: 9500802567. என்ன சொல்லலாம்? எவ்வாறு செய்யலாம்? --பரிதிமதி (பேச்சு) 18:12, 18 சனவரி 2013 (UTC)  
:எனக்கு மின்னஞ்சல் அனுப்ப சொல்லுங்களேன். தேதியும் நேரமும் ஒத்து வந்தால் நான் சென்று நடத்துகிறேன். மின்னஞ்சல் sodabottle at gmail com.--சோடாபாட்டில்<sup>உரையாடுக</sup> 01:01, 19 சனவரி 2013 (UTC)
::சரி. (நானும் கலந்து கொள்கிறேன் - தேதி ஒத்து வந்தால்)--பரிதிமதி (பேச்சு) 02:56, 19 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## Wikimedia sites to move to primary data in Ashburn, Virginia. Read-only mode expected.

(Apologies if this message isn't in your language.) Next week, the Wikimedia Foundation will transition its main technical operations to a new data in Ashburn, Virginia, USA. This is intended to improve the technical performance and reliability of all Wikimedia sites, including this wiki. There will be some times when the site will be in read-only mode, and there may be full outages; the current target windows for the migration are January 22nd, 23rd and 24th, 2013, from 17:00 to 01:00 UTC (see other timezones on timeanddate.com). More information is available in the full announcement.  
If you would like to stay informed of future technical upgrades, consider becoming a Tech ambassador and joining the ambassadors mailing list. You will be able to help your fellow Wikimedians have a voice in technical discussions and be notified of important decisions.  
Thank you for your help and your understanding.  
Guillaume Paumier, via the Global message delivery system <small>(wrong page? You can fix it.)</small>. 15:43, 19 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## இந்திய விக்கிகள் அறிக்கை

இந்திய மொழிகள் விக்கிப்பீடியாக்களை அலசி 2012 ஆம் ஆண்டுக்கான அறிக்கையை வெளியிட்டிருக்கின்றார்கள். எல்லா தர அளவீடுகளிலும் தமிழ் முதல் ஓரிரு நிலைகளில் உள்ளது. இந்தத் தர அளவீடுகள் பற்றி நாம் அதிகம் கவலை கொள்ள வேண்டாம். கட்டுரைகளின் தரமும், ஒரு மொழி விக்கியின் மொத்தப் பயனும் என்பது கட்டுரைகளில் உள்ள தரமான கருத்துகளும் அவை சொல்லப்பட்டுள்ள பாங்கும், இவற்றைப் பயன்கொள்ளும் குமுகத்தையும் பொருத்தது. தொடர்ந்து முயன்று கொண்டும், கூடுதலான புதிய பங்களிப்பாளர்களை ஈர்த்துக்கொண்டும், இதன் பயனைப் பரப்பிக்கொண்டும் வருவது தேவை.
இந்திய மொழிகள் விக்கிப்பீடியாக்களின் 2012 -ஆம் புள்ளிக்குறிப்பு அடிப்படையில் அறிக்கை --செல்வா (பேச்சு) 14:44, 20 சனவரி 2013 (UTC)  
: இரண்டு புள்ளிகள் இங்கு கவனிக்கத் தக்கன. ஒன்று எமது செயற்படு பயனர்கள் சுமார் 40 ஆல் குறைந்திருப்பது ??!!. இதுவே மிகவும் அக்கறைக்கு உரிய ஒரு விடயம். இரண்டாவது வாசகர் தொகை 50% மேலால் அதிகரித்து இருப்பது. இந்த உயர்வு எமது உள்ளடக்கத்தின் தரத்தை உணர்த்தி நிற்கிறது. ஆனால் இந்த வாசகர்கள் ஏன் பங்களிப்பாளராக ஆகவில்லை என்பதைக் கவனித்து செயற்பட வேண்டும். --Natkeeran (பேச்சு) 03:27, 22 சனவரி 2013 (UTC)
::நற்கீரன், 2010க்குப் பிறகு வந்த பங்களிப்பாளர்களோடு இணைந்து முன்பு இருந்தவர்களும் முனைப்பாக பங்களித்ததில் நல்ல முன்னேற்றத்தைக் கண்டோம். கடந்த சில மாதங்களாக முதல் தலைமுறை விக்கிப்பீடியர்களின் பங்களிப்பு குறைந்து வருகிறது. இதனை ஈடு கட்டும் வகையில் அடுத்த அலை வர வேண்டும். சென்ற ஆண்டு 50,000 கட்டுரைகளை எட்டும் முன் பல்வேறு வகையிலும் உள்ளடக்கத்தை மேம்படுத்த முனைந்தது போல, **முனைப்பான புதிய பங்களிப்பாளர்களைப் பெறுவதை இந்த ஆண்டின் ஒற்றைக் குறிக்கோளாகக் கொண்டு செயற்பட்டோமானால் நல்ல மாற்றம் வரும்** என நம்புகிறேன். இதன் பொருட்டு, முன்பு நல்ல பயனைத் தந்த தள அறிவிப்பில் பங்களிப்பாளர் அறிமுகம் இடும் முயற்சியை மீண்டும் துவக்கியுள்ளோம். வேறு என்னென்ன வகையில் எல்லாம் புதியவர்களை ஈர்க்கலாம், பங்களிக்க உதவலாம் என்று கருத்துகளைப் பகிருங்கள். வரப்புயர நீர் உயரும் - நீர் உயர நெல் உயரும். நன்றி--இரவி (பேச்சு) 15:25, 24 சனவரி 2013 (UTC)
::கடந்த ஆண்டு முதல் தமிழகத்தில் நிலவி வரும் கடுமையான மின்வெட்டும் ஏற்கனவே உள்ள பங்களிப்பாளர்களின் பங்களிப்பு குறைவதற்கும் புதிய பங்களிப்பாளர் வரத்து குறைவாக இருப்பதற்கும் ஒரு முக்கிய காரணமாக இருக்கலாம்.--இரவி (பேச்சு) 07:28, 25 சனவரி 2013 (UTC)
:::இன்னும் விரிவான தகவல்களுடன் இற்றைப்படுத்திய அறிக்கையைக் காண்க. பொதுவாக, தமிழ் விக்கிப்பீடியா மிக நல்ல நிலையில் உள்ளது. முனைப்பான பங்களிப்பாளர்கள் எண்ணிக்கையைக் கூட்டுவதும் குறுங்கட்டுரைகளை விரிவாக்குவதும் உடனடித் தேவைகள்.--இரவி (பேச்சு) 18:46, 27 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## விக்கிப்பயணம்

வணக்கம், விக்கிப்பயணம் தொடர்பாக ஒத்தாசைப் பக்கத்தில் ஒரு கேள்வி பார்த்தேன், ஏற்கனவே ஒரு பயனர் அடைகாப்பகத்தில் முதற்பக்கத்தை தொடங்கியுள்ளார். தமிழில் விக்கிப்பயணத்தை தொடங்க/பங்களிக்க யாருக்காவது ஆர்வம் உள்ளதா? (நான்கைந்து/போதுமான பயனர்கள் இருந்தால் அடைக்காப்பக்கத்தில் முழு வீச்சாக தொடங்கலாம்). நம்மிடம் போதுமான ஆள்பலம் இல்லை என்பதனை அறிவேன், இருந்தாலும் அதில் சிலருக்கு ஆர்வம் அதிகம் இருக்கலாம், மேலும் தமிழில் நான் இதுவரை பயண வழிகாட்டி என்றொன்றை இணையத்தில் பார்த்ததில்லை. இது பயனுள்ளதாயிருக்கலாம். நன்றி--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 16:48, 20 சனவரி 2013 (UTC)
:k7.india என்பவர் தான் அவர். நானும் பிழைகளைத் திருத்திக் கொண்டிருக்கிறேன். ஆர்வமாய் உள்ளேன். எனினும், பீடியா போலேயே அங்கும் நிறைய எழுத வேண்டியிருக்கும். மேலும் wikisongs, wikissentials, wikicode என பத்துக்கும் மேற்பட்ட திட்டங்கள் தொடங்கப்பட உள்ளன. -தமிழ்க்குரிசில்
:://மேலும் wikisongs, wikissentials, wikicode என பத்துக்கும் மேற்பட்ட திட்டங்கள் தொடங்கப்பட உள்ளன. // எங்கு? ஏதாவது இணைப்புகள் (links) ?--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 17:20, 20 சனவரி 2013 (UTC)
:அதிகாரப் பூர்வமாக வெளியாக உள்ளன என்று அறிவித்திருக்க வில்லை. பேச்சு வார்த்தையில் உள்ளன என நினைக்கிறேன். தற்போதைக்கு எனக்கு கிடைத்த வேறு இணைப்பு இது. முன்பு பார்த்த பக்கத்தின் இணைப்பு கிடைத்தால தருகிறேன். -தமிழ்க்குரிசில் (பேச்சு) 13:47, 21 சனவரி 2013 (UTC)
::Proposed projects நிறைய உள்ளன தமிழ்க்குரிசில், யார் வேண்டுமானாலும் புதிய திட்டத்தை முன்மொழியலாம். --**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 14:34, 21 சனவரி 2013 (UTC)
:ஆம், நான் கூறிய பக்கம் நீங்கள் தந்த இணைப்பே!! -தமிழ்க்குரிசில் (பேச்சு) 14:44, 21 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## இலங்கைச் சனத்தொகைப் புள்ளிவிபரங்கள்

2011/2012க்கான இலங்கையின் சனத்தொகைக் கணக்கெடுப்பு நிறைவுற்று புதிய சனத்தொகைக் கணக்கெடுப்புப் புள்ளிவிவரங்கள் வெளியிடப்பட்டுள்ளன. எனவே தேவையான கட்டுரைகளில் இற்றைப்படுத்தல் மேற்கொள்ளலாம். வெளியிடப்பட்டு பலகாலமானாலும் பெரும்பாலானவை இற்றைப்படுத்தப்படாததால் இங்கு கவனத்துக்கு கொண்டுவரப்படுகிறது.  
இணைப்பு: முகப்பு  
முக்கியமான புள்ளிவிவரங்கள்:  
- முக்கிய விவரங்கள்  
- இன ரீதியான  
- சமய ரீதியான
--பிரஷாந் (பேச்சு) 04:43, 21 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## இணையப் பக்கங்கள்

விக்கி கட்டுரைகளாக எவ்வகையைான இணையப் பக்கங்கள் இடம் பெறலாம்? அல்லது இணையப் பக்கங்கள் கட்டுரைகளாக இடம் பெறலாமா? எ.கா: எதிர்க்குரல் போன்ற சமயஞ்சார் இணையப் பக்க கட்டுரைகளை நீக்குவது சிறப்பெனக் கருதுகிறேன். --Anton (பேச்சு) 05:06, 21 சனவரி 2013 (UTC)
:பரவலாக அறியப்பட்ட இணையத்தளங்களுக்கு விக்கிப்பீடியா கட்டுரைகள் எழுதலாம். எடுத்துக்காட்டு: http://en.wikipedia.org/wiki/Mashable . சமயம் சார் உள்ளடக்கம் என்பதற்காக நீக்க முடியாது. மலினமான, ஆபத்தான உள்ளடக்கம் கொண்ட தளங்களைத் தவிர்க்கலாம். நல்ல உள்ளடக்கம் உள்ள தளம் என்றாலும் அதற்கான குறிப்பிடத்தக்கமையை வரையறுத்துச் செயற்பட வேண்டும். ஒரு இணையத்தளம் என்பதனைத் தாண்டி அதன் வீச்சு உணரப்படும்போது, ஓரளவு குறிப்பிடத்தக்கமை இருப்பதாக கொள்ளலாம். எடுத்துக்காட்டு: தமிழ்மணம்--இரவி (பேச்சு) 10:51, 21 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## Picture of the Year voting round 1 open

Dear Wikimedians,  
Wikimedia Commons is happy to announce that the 2012 Picture of the Year competition is now open. We're interested in your opinion as to which images qualify to be the Picture of the Year for 2012. Voting is open to established Wikimedia users who meet the following criteria:  
:# Users must have an account, at any Wikimedia project, which was registered **before Tue, 01 Jan 2013 00:00:00 +0000** [UTC].
:# This user account must have more than **75 edits** on **any single** Wikimedia project **before Tue, 01 Jan 2013 00:00:00 +0000** [UTC]. Please check your account eligibility at the [//toolserver.org/~pathoschild/accounteligibility/?user=&wiki=&event=27 POTY 2012 Contest Eligibility tool].
:# Users must vote with an account meeting the above requirements either on Commons or another SUL-related Wikimedia project (for other Wikimedia projects, the account must be attached to the user's Commons account through SUL).  
Hundreds of images that have been rated Featured Pictures by the international Wikimedia Commons community in the past year are all entered in this competition. From professional animal and plant shots to breathtaking panoramas and skylines, restorations of historically relevant images, images portraying the world's best architecture, maps, emblems, diagrams created with the most modern technology, and impressive human portraits, Commons features pictures of all flavors.  
For your convenience, we have sorted the images into topic categories. Two rounds of voting will be held: In the first round, you can vote for as many images as you like. The first round category winners and the top ten overall will then make it to the final. In the final round, when a limited number of images are , you must decide on the one image that you want to become the Picture of the Year.  
To see the candidate images just go to the POTY 2012 page on Wikimedia Commons.  
Wikimedia Commons celebrates our featured images of 2012 with this contest. Your votes decide the Picture of the Year, so remember to vote in the first round by **January 30, 2013**.  
Thanks,  
the Wikimedia Commons Picture of the Year committee  
<small>This message was delivered based on :m:Distribution list/Global message delivery. Translation fetched from: :commons:Commons:Picture of the Year/2012/Translations/Village Pump/en -- Rillke (பேச்சு) 00:00, 23 சனவரி 2013 (UTC)</small>
# விக்கிப்பீடியா:ஆலமரத்தடி/தொகுப்பு85

## விக்கிமேனியா 2013

விக்கிமேனியா 2013க்கான உதவித் தொகை விண்ணப்பங்கள் வரவேற்கப்படுகின்றன. இந்திய மொழி விக்கிப்பீடியாக்கள், பெண் பங்களிப்பாளர்கள், முதல் முறையாக விக்கிமேனியாவுக்குச் செல்வோர் ஆகியோருக்கு கூடுதல் வாய்ப்புள்ளதால் ஆர்வமுள்ளோர் தவறாமல் விண்ணப்பிக்க வேண்டுகிறேன். --இரவி (பேச்சு) 05:00, 24 சனவரி 2013 (UTC)  
:நான் பங்கேற்கலாமா?-- பார்வதிஸ்ரீ (பேச்சு) 11:41, 24 சனவரி 2013 (UTC)  
கண்டிப்பாக, நீங்கள் உட்பட அனைத்து தமிழ் விக்கிப்பீடியர்களும் விண்ணப்பிக்கலாம். ஒன்றுக்கு மேற்பட்ட தமிழ் விக்கிப்பீடியர்களுக்கும் இந்த உதவித் தொகை கிடைக்கும் வாய்ப்பு உண்டு. 2011 விக்கிமேனியாவுக்கு மூன்று, நான்கு மலையாள விக்கிப்பீடியர்கள் வந்ததாக நினைவு. ஏற்கனவே உதவித் தொகை பெற்று சென்று வந்தோர் மீண்டும் விண்ணப்பிக்காமல் இருந்தால் போட்டி குறையும் :) . விண்ணப்பத்தில் உங்கள் விக்கி பங்களிப்புகள் பற்றி விரிவாகவும், தெளிவாகவும் தகுந்த இணைப்புகளோடு சுட்டுங்கள். எடுத்துக்காட்டுக்கு, எத்தனை ஆண்டுகளாக பங்களிக்கிறீர்கள், எத்தனை கட்டுரைகள் / தொகுப்புகள், நிருவாகப் பொறுப்பு உண்டா, பிற விக்கிமீடியா திட்டங்களில் பங்களித்துள்ளீர்களா, பட்டறைகள் நடத்தியிருந்தால் அது குறித்த படங்கள் / விவரங்கள், ஊடகப் போட்டி போன்றவற்றிலான பங்கேற்புகள், விக்கிமேனியாவில் கட்டுரை வாசிக்கும் எண்ணம் உண்டா (கட்டாயம் இல்லை), விக்கிமேனியாவில் கலந்து கொண்ட பிறகு எப்படி முனைப்போடு செயலாற்றுவீர்கள் என்று விரிவாக எழுதவும். விண்ணப்பம், பயணத்தில் ஏதேனும் உதவி தேவையெனில் தயங்காமல் கேளுங்கள். --இரவி (பேச்சு) 12:06, 24 சனவரி 2013 (UTC)  
- நன்றி இரவி. கண்டிப்பாக உதவி தேவை.. மின்னஞ்சல் செய்கிறேன்.-- பார்வதிஸ்ரீ (பேச்சு) 16:38, 24 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## இந்திய மொழி விக்கிப்பீடியாக்களில் கட்டுரை எண்ணிக்கையில் இரண்டாம் இடம்

தெலுங்கு விக்கிப்பீடியாவைத் தாண்டி, இந்திய மொழி விக்கிப்பீடியாக்களில் கட்டுரை எண்ணிக்கையில் இரண்டாம் இடத்தை எட்டியிருக்கிறோம். கட்டுரை எண்ணிக்கைக்கும் தரத்துக்கும் நேரடித் தொடர்பு இல்லை என்றாலும், பல ஊடகங்களிலும் கட்டுரை எண்ணிக்கை அடிப்படையிலேயே விக்கிப்பீடியாக்களின் வளர்ச்சியை நோக்கும் போக்கு இருப்பதால், இந்த மைல்கல் குறிப்பிடத்தக்கது. http://meta.wikimedia.org/wiki/List_of_Wikipedias பக்கத்தில் உள்ள தரவு தானாகவே பிறகு இற்றைப்படுத்தப்பட்டுவிடும். பி.கு: இலங்கை மொழி விக்கிப்பீடியாக்களில் நாம எப்பவும் முதலிடம் தான் :)--இரவி (பேச்சு) 06:04, 26 சனவரி 2013 (UTC)
:--Anton (பேச்சு) 06:39, 26 சனவரி 2013 (UTC)
:-தமிழ்க்குரிசில் (பேச்சு) 15:10, 31 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## உலகத் தமிழ் அமைப்புகள் விவரத் தொகுப்பு

இங்கு இட்டிருந்த செய்தியை விக்கிப்பீடியா:ஆலமரத்தடி (அறிவிப்புகள்) பக்கத்துக்கு நகர்த்தியுள்ளேன். நேரடியாக விக்கித் திட்டங்களுக்குத் தொடர்பில்லாத அறிவிப்புகளை இங்கு இடுமாறு அனைவரையும் கேட்டுக் கொள்கிறேன். நன்றி--இரவி (பேச்சு) 20:11, 30 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## அணுக்கம்

ஒருவரது தொகுப்புகளின் எண்ணிக்கையும் அவரது விக்கிக்கால வாழ்க்கையும் அவருக்கு கூடுதல் தகுதிகளை/பதவிகளை வழங்குகின்றனவா? அதாவது, அவருக்கு தொகுத்தலில் சில கூடுதல் அணுக்கங்கள் கிடைக்கின்றனவோ? (நிர்வாகிகளால் மட்டுமே வழிமாற்றின்றி நகர்த்த முடியும் என்று யாரோ சொன்னார்கள். முன்பு நான் முயன்றேன். முடியவில்லை. தற்போது முடிகிறதே)! அதனால் கேட்கிறேன். கன்னட விக்கியிலும் கூட எனக்கு ரோல்பேக் வசதி தெரிகிறதே! (ரொம்ப குழம்பியிருக்கேனோ??) இது குறித்து விளக்குங்கள். நன்றி! -தமிழ்க்குரிசில் (பேச்சு) 18:05, 30 சனவரி 2013 (UTC)
:நானறிந்தவரை வழிமாற்றின்றி நகர்த்தல் வசதி நிர்வாகிகள் மற்றும் உலகளாவிய முன்னிலையாக்கர்கள் ஆகிய குழுவினற்கு மட்டுமே உண்டு. பயனர்கள் வழிமாற்றின் மேலாக (பக்க வரலாறு ஏதும் இல்லையெனில்) நகர்த்தலாம். இதைத்தான் நீங்கள் கூறுகிறீர்கள் என நினைக்கிறேன். கன்னட விக்கியில் ரோல்பேக் வருவதற்கும் வாய்ப்பில்லை (Screen shot இணைக்க முடியுமா?). மேலும் விக்கியில் தானாக உறுதியளிக்கப்பட்ட பயனர்கள் (Auto confirmed users) குழு மட்டுமே தானாக (குறிப்பிட்ட தொகுப்பு மற்றும் கால அளவை பொறுத்து) வருவது. மற்ற அனைத்து அனுமதிகளும் மற்றவர்களால் வழங்கப்படுவது.--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 18:45, 30 சனவரி 2013 (UTC)
:நான் தான் உளறிவிட்டேன் என்று நினைக்கிறேன். வழிமாற்றின் மேலாகவே நகர்த்தியுள்ளேன் (வழிமாற்றின்றி அல்ல). கன்னட விக்கியிலும் கூட மீளமைத்தலைத் தான் தவறாகக் குறிப்பிட்டேன் போலும். படம் இணைக்கிறேன். -தமிழ்க்குரிசில் (பேச்சு) 15:07, 31 சனவரி 2013 (UTC)
# விக்கிப்பீடியா:ஆலமரத்தடி/தொகுப்பு85

## Help turn ideas into grants in the new IdeaLab

<div>  
*I apologize if this message is not in your language. Please help translate it.*  
- Do you have an idea for a project to improve this community or website?
- Do you think you could complete your idea if only you had some funding?
- Do you want to help other people turn their ideas into project plans or grant proposals?  
Please join us in the IdeaLab, an incubator for project ideas and Individual Engagement Grant proposals.  
The Wikimedia Foundation is seeking new ideas and proposals for Individual Engagement Grants. These grants fund individuals or small groups to complete projects that help improve this community. If interested, please submit a completed proposal by February 15, 2013. Please visit https://meta.wikimedia.org/wiki/Grants:IEG for more information.  
Thanks! --Siko Bouterse, Head of Individual Engagement Grants, Wikimedia Foundation 20:54, 30 சனவரி 2013 (UTC)  
<small>Distributed via Global message delivery. (Wrong page? Correct it here.)</small>
</div>
# விக்கிப்பீடியா:ஆலமரத்தடி/தொகுப்பு85

## ஆலமரத்தடி, ஒத்தாசை பக்கங்களுக்கான இணைப்புகளை காணவில்லை

கடந்த 2, 3 நாட்களாக ஆலமரத்தடி, ஒத்தாசை பக்கங்களுக்கான இணைப்புகளை காணவில்லை சரிசெய்யவும். (ஒத்தாசை பக்கம் எல்லா பக்கங்களிலும் இடதுபுறத்திலுள்ள உதவி -> உதவி கோருக மூலம் பெற முடிகிறது. ஆனால் ஆலமரத்தடியை அணுக எங்கும் இணைப்பு இல்லை :(. நான் கவனிக்க தவறியிருந்தால் எங்கு மாற்றப்பட்டிருக்கிறது என தெளிவுபடுத்தவும். ) இந்த கோரிக்கையை எழுப்ப கூட தேடலில் ஆலமரத்தடியை தேடி எடுத்து பின்னர் பதிவுசெய்துள்ளேன். கி. கார்த்திகேயன் (பேச்சு) 15:16, 7 பெப்ரவரி 2013 (UTC)  
ஆம். கவனிப்புப் பட்டியலில் ஆலமரத்தடி இருந்தாலும் அது குறித்த மாற்றங்களும் கவனிப்புப் பட்டியலில் இடம்பெறவில்லை. நானும் தேடிக்கொண்டிருந்தேன். நன்றி கார்த்திகேயன்.-- பார்வதிஸ்ரீ (பேச்சு) 15:22, 7 பெப்ரவரி 2013 (UTC)
:@கார்த்திகேயன் : பக்க பட்டையில் பிற --> தொடர்பு கொள்க --**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 18:07, 7 பெப்ரவரி 2013 (UTC)
:நன்றி... :-) கி. கார்த்திகேயன் (பேச்சு) 18:39, 7 பெப்ரவரி 2013 (UTC)  
:ஆலமரத்தடியையும் இன்னும் சில பக்கங்களையும் ஒளித்து வைத்ததற்கு வருந்துகிறேன் :) தளத்தில் தலைப்புப் பகுதியில் ஏகப்பட்ட இணைப்புகள் கொச கொச என்று இருந்ததால் அவற்றை இடப்பக்கப் பட்டைக்கு நகர்த்தியுள்ளேன். ஒவ்வொரு பக்கமும் பார்க்கப்படும் பார்வைகள் அடிப்படையிலும், நாம் பயனர்களை என்ன செய்ய வைக்க முயல்கிறோம் என்ற அடிப்படையிலும் பக்கப்பட்டை இணைப்புகளின் வரிசையை மாற்றிப் பார்த்துக் கொண்டிருக்கிறேன். இன்னும் ஒரு சில நாட்கள் / வார காலத்தில் இடப்பக்க இணைப்புகள் நிலையாக இருக்கும். ஆலமரத்தடி, ஒத்தாசைப் பக்கம் போன்ற பெயர்கள் புதியவர்களுக்குப் புரியுமோ என்ற எண்ணத்திலேயே பொதுவான பெயரால் குறித்துள்ளேன். தொடர் பங்களிப்பாளர்கள் இப்பக்கங்களை அணுக WP:AM , WP:HD போன்ற குறுக்குவழிகளைப் பயன்படுத்தலாம்--இரவி (பேச்சு) 04:57, 8 பெப்ரவரி 2013 (UTC)  
::மிக்க நன்றி இரவி.. புரிந்தது. :)
# விக்கிப்பீடியா:ஆலமரத்தடி/தொகுப்பு85

## புகுபதிகை செய்து கட்டுரை எழுதுவதில் சிக்கல்

கடந்த இரண்டு, மூன்று நாட்களாக புகுபதிகை செய்து புதிய கட்டுரை துவங்கமுடியவில்லை. ஒரு கட்டுரையை தேடி அது கிடைக்காமல், அந்த கட்டுரையைத்தொடங்கவும் என வரும் இணைப்பில் சென்றாலும் (அ) எல்லாபக்கத்திலும் வரும் பங்களிப்பு -> புதிய கட்டுரை எழுதுக என்பதின் மூலம் எழுத முயற்ச்சித்தாலும் "index.php" என்ற கோப்பு தரவிறக்கமாகிறதே தவிர எழுதுவதற்கான அந்த சாளரம் வருவதில்லை.. நான் கூகுள் குரோம், பயர்பாக்சு இரண்டு உலாவிகளிலும் முயன்றுவிட்டேன் பயனேதுமில்லை.. :(. நான் லினக்சு இயங்குதளம் பயன்படுத்துகிறேன். இந்த பிரச்சனை வேறுயாருக்கேனும் உள்ளதா...? நிர்வாகி அணுக்கம் உள்ளோர் அல்லது விக்கியின் தொழில்நுட்ப விசயங்களை கையாளுவோர் விரைந்து சரி செய்யவும்.  
குறிப்பு: இந்த பிரச்சனை புகுபதிகை செய்யாமல் ஐபி முகவரியுடன் கட்டுரை துவங்கும்போது இல்லை. கி. கார்த்திகேயன் (பேச்சு) 15:16, 7 பெப்ரவரி 2013 (UTC)
:எனக்கு இந்தப் பிரச்சினை இல்லையே? வேறு கணினியிலும் private browsing / incognito modeல் முயன்று பார்ப்பது உதவுகிறதா?--இரவி (பேச்சு) 04:57, 8 பெப்ரவரி 2013 (UTC)
::மற்றவர்களுக்கும் உதவும் என்பதால் பகிர்ந்துகொள்கிறேன்.. பிரச்சனை தீர்ந்துவிட்டது( ஆம், பிரச்சனை எனக்கு மட்டும்தான் இருந்திருக்கிறது.. ;-) ). சில நாட்களுக்கு முன்பு நான் என் **விருப்பத்தேர்வுகளை** மாற்றியமைத்தேன், அதில் எந்த தேர்வோதான் இதற்கு காரணமாக இருந்திருக்கிறது. நான் திரும்பவும் **எல்லோருக்கும் பொதுவான வடிவமைப்பைத் திரும்பக்கொண்டுவரவும்** என விருப்பத்தேர்வுகளை திருத்தியபிறகு சரியாகிவிட்டது. நன்றி. கி. கார்த்திகேயன் (பேச்சு) 12:15, 8 பெப்ரவரி 2013 (UTC)
# ஆதி பருவம்

நாக வேள்வியை நிறுத்தி, தட்சகன் முதலான நாகர்களை காத்த ஆஸ்திகர்]]  
தீக்கிரையாதல்]]  
மகாபாரதம் புத்தகம் 1 **ஆதி பருவம்** (புத்தகத்தின் ஆரம்ப பருவம்) இந்த புத்தகத்தில், நைமிசாரண்ய வனத்தில் உக்கிரசிரவஸ் அல்லது சௌதி என்ற சூத முனிவரால் மகாபாரதம் எப்படி உரைக்கப்பட்டது என்பது சொல்லப்படுகிறது. ஜனமேஜயன் செய்த சர்ப்ப யாகம், வைசம்பாயானரால் உரைக்கப்பட்ட மகாபாரதத்தை சௌதி எனும் உக்கிரசிரவஸ் கேட்டு, அதனை நைமிசாரண்யத்தில் வாழ்ந்து கொண்டிருந்த சௌனகர் முதலான முனிவர்களுக்கு அதைத் திரும்ப உரைத்தார். இந்த பருவத்தில் குரு பரம்பரையின் தோற்றம், பாண்டவர், கௌரவர் பிறப்பு, அரக்கு மாளிகை எரிப்பு, இடும்பன் மற்றும் பகாசூரனை பீமன் வதைத்தல், திரௌபதி சுயம்வரம், காண்டவ வனத்தை எரித்து இந்திரப்பிரஸ்தம் நகரத்தை நிறுவியது குறித்து சொல்லப்படுகிறது.
# ஆதி பருவம்

## உப பருவங்கள்

மொத்தம் 19 உப பருவங்களைக் கொண்டது ஆதி பருவம். அதில் 100 உள் உப பருவங்கள் உள்ளன. உப பருவங்களின் பட்டியல் பின் வருமாறு:  
:1. அனுக்ரமானிகா பருவம் - மன்னன் திருதராஷ்டிரனால் சஞ்சயனுக்கு ஒப்பாரியாகச் சொல்லப்பட்ட மகாபாரதச் சுருக்கம்.
:2. பௌசிய பருவம்
:3. பௌலோம பருவம்
:4. ஆஸ்திக பருவம்
:5. ஆதிவம்சவதரனா பருவம்
:6. சம்பவ பருவம்
:7. ஜடகிருஹா பருவம்
:8. இடும்பன் வதை பருவம்
:9. பகாசூரன் வதை பருவம்
:10. சைத்ரரத பருவம்
:11. திரௌபதி சுவயம்வர பருவம்
:12. திரௌபதி விவாக பருவம்
:13. விதுரகாமன பருவம்
:14. ராஜ்யலாப பருவம்
:15. அர்ஜூன வனவாச பருவம்
:16. சுபத்ராஹரண பருவம்
:17. ஹரன ஹரிகா பருவம்
:18. காண்டவ பருவம்
# 2013 ஐதராபாத் குண்டு வெடிப்புக்கள்

இந்தியாவின் ஆந்திரப் பிரதேச மாநிலத் தலைநகர் ஐதராபாத்தில் பெப்ரவரி 21, 2013 அன்று மாலை இந்திய நேரப்படி 19:00 மணியளவில் இரண்டு குண்டுவெடிப்புக்கள் நிகழ்ந்தன. கூட்டம் மிகுந்த சுற்றுப்புறப் பகுதியான தில்சுக்நகரில் 100 மீட்டர்களுக்குள்ளேயே இரண்டு குண்டுகளும் வெடித்துள்ளன. முதல் குண்டுவெடிப்பு கோனரக் திரையரங்கின் எதிரிலிருந்த *ஆனந்த் டிபன் சென்டர்* என்ற உணவகத்தின் வெளியே சாலையோரத்தில் வெடித்தது. இரு நிமிடங்கள் கழித்து இரண்டாவது குண்டு வெங்கடாத்திரி திரையரங்கின் அண்மையில் பேருந்து நிறுத்தத்திற்கு அருகில் வெடித்துள்ளது. முன்னதாக 2012இல் புனேயில் நிகழ்ந்த குண்டுவெடிப்புக்களையொட்டி தில்லி சிறப்புக் காவல் பிரிவினரால் விசாரிக்கப்பட்டு வந்த இந்திய முஜாஹிதீன் என நம்பப்படும் கைதிகள் தாங்கள் ஐதராபாத்தின் கூட்டமானப் பகுதிகளை இந்நோக்கில் ஆய்வு செய்ததாக கூறியுள்ளனர்.
# 2013 ஐதராபாத் குண்டு வெடிப்புக்கள்

## வழக்கும் தீர்ப்பும்

இந்த வெடிகுண்டு வழக்கு தேசிய புலானாய்வு சிறப்பு நீதிமன்றத்தில் நடைபெற்றது இந்த வழக்கில் யாசின் பதக்கல் உள்பட 5 பேர் குற்றவாளிகளுக்கு மரண தண்டனை விதித்தது தீர்ப்பு வழங்கியது..இந்த தீர்ப்பை எதிர்த்து யாசின் பத்கல் உள்பட 5 பேரும் தெலுங்கானா உயர் நீதிமன்றத்தில் மேல் முறையீடு செய்தனர். மேல்முறையீட்டு மனுவை தெலங்காணா உயர் நீதிமன்றம் தள்ளுபடி செய்ததுடன்,. தேசிய புலனாய்வு சிறப்பு நீதிமன்றம் அளித்த தீர்ப்பு செல்லும் என 08 ஏப்ரல் 2025 அன்று தீர்ப்பு வழங்கியது.
# தில்சுக்நகர்

**தில்சுக்நகர் ** (*Dilsukhnagar*) ஐதராபாத்து நகரின் பெரிய வணிக மற்றும் குடியிருப்புப் பகுதிகளில் ஒன்றாகும். ஐதராபாத்து பெருநகர நகராட்சி அவையின் பகுதியாக இது உள்ளது. இங்குள்ள கத்தியன்னரம் பழச்சந்தை மாநிலத்தின் முதன்மை பழச்சந்தையாக உள்ளது.
# தில்சுக்நகர்

## வரலாறு

இப்பகுதி விவசாய நிலமாக தில்சுக் ராம் பெர்சத் என்பவருக்கு உடைமையாக இருந்தது. அவர் இதனை வீட்டுமனைகளாகப் பிரித்து தில்சுக்நகர் என்ற குடியிருப்பு நகரை உருவாக்கினார். துவக்கத்தில் இது குடியிருப்பு வீடுகளை மட்டுமே கொண்டிருந்தது; கடந்த பத்தாண்டுகளில் வலுவான பொருளியல் வளர்ச்சி இப்பகுதியை முதன்மையான வணிக மையமாக மாற்றியுள்ளது.  
பெப்ரவரி 21,2013, இரவில் இங்குள்ள திரையரங்குக்களுக்கு வெளியே இரு தொடர் குண்டு வெடிப்புக்கள் நிகழ்ந்துள்ளன.
# ஹ்யூன்சாட் - 1

**ஹ்யூன்சாட் - 1** *(Peheunsat - 1)* என்பது அர்ஜெண்டினாவால் உருவாக்கப்பட்ட ஒரு சிறிய செயற்கைக்கோள். இது இந்திய விண்வெளி ஆய்வு மையத்தின் முனைய துணைக்கோள் ஏவுகலம் மூலம் 27.01.2007 அன்று ஸ்ரீஹரிகோட்டாவில் உள்ள சத்தீஷ் தவான் விண்வெளி மையத்தில் இருந்து செலுத்தப்பட்ட நான்கு செயற்கைக் கோள்களுள் ஒன்று. இச் செயற்கைக்கோள் கல்விப் பயன்பாட்டிற்காக அர்ஜெண்டினா விண்வெளி ஆராய்ச்சி நிறுவனமான ஆம்சாட் மற்றும் தன்னார்வத் தொண்டு நிறுவனங்கள் இணைந்து உருவாக்கியதாகும். இதன் உருவாக்கத்தில் மாணவர்களும் முக்கியப் பங்கு வகித்தனர்.
# குடியரசுத் தலைவர் நிலையம்

**குடியரசுத் தலைவர் நிலையம்** என்பது இந்தியக் குடியரசுத் தலைவரின் அலுவல்முறை ஓய்வு இல்லம் ஆகும். இது ஆந்திரப்பிரதேச மாநிலத்தின் செகந்திராபாத்தில் உள்ள பொல்லாரம் எனும் இடத்தில் அமைந்துள்ளது.
# குடியரசுத் தலைவர் நிலையம்

## வரலாறு

1860 ஆம் ஆண்டு ஐதராபாத்தின் ஐந்தாம் நிசாம் நாசிர்-உத்-தௌலாவால் கட்டப்பட்ட இல்லமாகும். 1948 ஆம் ஆண்டில் ஐதராபாத் போலோ நடவடிக்கையின் வாயிலாக இந்தியாவுடன் இணைக்கப்பட்டவுடன் இது குடியரசுத்தலைவரின் தென்னகத் தற்காலிகத் தங்குமிடமாய்ப் பயன்பாட்டில் உள்ளது.
# குடியரசுத் தலைவர் நிலையம்

## இல்லம்

90 ஏக்கர் பரப்பளவில் விரிந்துள்ள இந்த இல்லம் 16 அறைகளை உடையது. அரசவை, திரைப்பட அறை, உணவுப் பந்தியறை உள்ளிட்ட அறைகள் இல்லத்தில் அமைந்துள்ளன.
# குடியரசுத் தலைவர் நிலையம்

## மூலிகைத் தோட்டம்

திசம்பர் 2009 இல் 7000 சதுரமீட்டர் பரப்பில் மூலிகைத் தோட்டம் ஒன்று இங்கு அமைக்கப்பட்டது. சந்தனம், துளசி, சர்ப்பகந்தா உள்ளிட்ட 116 மூலிகை மற்றும் நறுமணச் செடிகள் இங்கு பேணப்படுகின்றன.
# குடியரசுத் தலைவர் நிலையம்

## இதனையும் காண்க

- குடியரசுத் தலைவர் இல்லம், புது தில்லி
- குடியரசுத் தலைவர் இல்லம், சிம்லா
# மறைமலை இலக்குவனார்

**மறைமலை இலக்குவனார்** என்னும் **முனைவர் சி. இ. மறைமலை** (பிறப்பு:திசம்பர் 14, 1946) தமிழ்ப் பேராசிரியர்; இலக்கியத் திறனாய்வாளர்; கவிஞர்; நூலாசிரியர்; சொற்பொழிவாளர்; மொழிபெயர்ப்பாளர்; இதழாசிரியர் என்கிற பன்முகம் கொண்ட தமிழறிஞர்.
# மறைமலை இலக்குவனார்

## பிறப்பு

தமிழ்ப் பேராசிரியர் சி. இலக்குவனார் - மலர்க்கொடி இணையர்களின் மகனாக 1946ஆம் ஆண்டு திசம்பர் திங்கள் 14ஆம் நாள் திருநெல்வேலியில் உள்ள சிந்துபூந்துறை என்னுமிடத்தில் பிறந்தார். தனித்தமிழ் இயக்கத்தின் தந்தை மறைமலை அடிகள் பெயரை இவருக்கு இவர்தம் பெற்றோர் இட்டனர்.
# மறைமலை இலக்குவனார்

## கல்வி

மறைமலை தனது தொடக்கக் கல்வியை தன் தந்தையார் பணியாற்றிய ஊர்களில் எல்லாம் பெற்றார். அப்பள்ளிகளின் பட்டியல் வருமாறு:  
| வ.எண் | ஆண்டு | பள்ளி | ஊர் | பயின்ற வகுப்பு |  |
| --- | --- | --- | --- | --- | --- |
| 01 | ? | சத்திரிய நாடார் வித்தியாசாலை | விருதுநகர் | ? |  |
| 02 | ? | ஊராட்சி ஒன்றியத் தொடக்கப் பள்ளி | சோளிங்கர் | ? |  |
| 03 | ? | குட்லட் பள்ளி | அரியமங்கலம் | ? |  |
| 04 | ? | இசுலாமியர் பள்ளி | ஈரோடு | ? |  |
| 05 | ? | தேசிக விநாயகர் தேவத்தானம் பள்ளி | நாகர்கோவில் | ? |  |
| 06 | ? | சேதுலட்சுமிபாய் பள்ளி | நாகர்கோவில் | ? |  |
| 07 | ? | செளராட்டிரா உயர்நிலைப் பள்ளி | மதுரை | ? |  |
| 08 | ? | தியாகராசர் நன்முறை உயர்நிலைப் பள்ளி | மதுரை | ? |  |
| 09 | ? | முக்குலத்தோர் முத்துத்தேவர் உயர்நிலைப் பள்ளி | திருநகர் | ? | } |  
பின்னர் மதுரை தியாகராசர் கல்லூரியில் பயின்று 1962-1963ஆம் கல்வி ஆண்டில் **புகுமுக வகுப்பில்** (Pre University Course) தேறினார். அக்கல்லூரியிலேயே தொடர்ந்து பயின்று 1966ஆம் ஆண்டில் விலங்கியல் சிறப்புப் பாடத்தில் **அறிவியல் இளவல்**(Bachelor of Science) பட்டம் பெற்றார். மதுரை காமராசர் பல்கலைக் கழகத்தில் பயின்று 1969ஆம் ஆண்டில் **கலைமுதுவர்** (Master of Arts) பட்டம் பெற்றார்.  
வடமொழியில் பயின்று 1977ஆம் ஆண்டில் பட்டயம் (Diploma in Sanskrit) பெற்றார்.  
***இக்காலத் தமிழில் சொல்லாக்கம் - ஆட்சித்துறைச் சொற்களில் ஒரு சிறப்பாய்வு*** என்னும் தலைப்பில் ஆய்வு செய்து 1984ஆம் ஆண்டில் சென்னை பல்கலைக் கழகத்தில் முனைவர் பட்டம் (Doctor in Philosophy) பெற்றார்.  
எண்மக் காணொளி படைப்பாக்கத்தில் (Diploma in Digital Video Production) 2006ஆம் ஆண்டில் பட்டயம் பெற்றார்.
# மறைமலை இலக்குவனார்

## பணி

குடியாத்தம் அரசினர் திருமகள் ஆலைக் கலைக் கல்லூரி (4 - செப்டம்பர் - 1969ஆம் நாள் முதல் 1971 வரை), கிருட்டிணகிரி அரசு கலைக்கல்லூரி (1971 - 1974) ஆகியவற்றில் தமிழ் விரிவுரையாளராகப் பணியாற்றினார். சூன் 1974 முதல் 31 - மே - 2005 வரை சென்னை மாநிலக் கல்லூரியில் தமிழ்த் துறை விரிவுரையாளர், பேருரையாளர், பேராசிரியர் என பல்வேறு நிலைகளில் பணியாற்றி ஓய்வு பெற்றுள்ளார். இடையில் 1997-98 ஆம் கல்வியாண்டில் அமெரிக்கா நாட்டின் கலிபோர்னியா பல்கலைக் கழகத்தின் **தெற்கு, தென்கிழக்காசியவியல் ஆய்வுத்துறை**யின் (Department of South and Southeast Asian Studies) தமிழ்ப்புலத்தில் சிறப்பு வருகைப் பேராசிரியராகப் பணியாற்றினார்.
# மறைமலை இலக்குவனார்

## குடும்பம்

### உடன்பிறந்தோர்

திருவேலன், தொல்காப்பியன் என்னும் திருவேங்கடம், திருவள்ளுவன், முனைவர் மதியழகி, நல்லபெருமாள், செல்வமணி, நாகவல்லி, அங்கயற்கண்ணி, அருட்செல்வி, அம்பலவாணன் ஆகிய பதின்மரும் பேராசிரியர் மறைமலைக்கு உடன்பிறந்தவர்கள்.
# மறைமலை இலக்குவனார்

## குடும்பம்

### மனைவி

பொருளாதாரப் பேராசிரியரான க. சுபத்ரா இவர்தம் வாழ்க்கைத் துணைவர்.
# மறைமலை இலக்குவனார்

## குடும்பம்

### மகள்

முனைவர் நீலமலர் செந்தில்குமார் இவர்தம் மகள் ஆவார்.
# மறைமலை இலக்குவனார்

## இதழாசிரியர்

பேராசிரியர் சி. இலக்குவனார் நடத்திய குறள்நெறி இதழின் பொறுப்பாசிரியராகவும், ஆசிரியராகவும் திகழ்ந்தார். தற்பொழுது செம்மொழிச் சுடர் என்னும் மின்னிதழின் ஆசிரியராகத் திகழ்கிறார்.
# மறைமலை இலக்குவனார்

## சொற்பொழிவாளர்

உலகத் தமிழ் மாநாடுகள் உட்பட பல்வேறு கருத்தரங்குகளில் கலந்துகொண்டு கட்டுரைச் சொற்பொழிவாற்றி உள்ளார். தற்பொழுது சென்னை பாரிமுனையில் அமைந்திருக்கும் இளம் கிறித்துவ ஆடவர் ஆணையத்தின் (Y.M.C.A) பொறுப்பில் நடைபெறும் ஒய்.எம்.சி.ஏ. பட்டிமன்றம் என்னும் இலக்கிய அமைப்பின் வழியாக வாழும் கவிஞர்களின் படைப்புகளைப் பற்றிய திறனாய்வுச் சொற்பொழிவை திங்கள்தோறும் 1995ஆம் ஆண்டு முதல் தொடர்ந்து நிகழ்த்தி வருகிறார்.
# மறைமலை இலக்குவனார்

## சென்றுள்ள நாடுகள்

பேராசிரியர் தமிழ்ப்பணி ஆற்றுவதற்காக அமெரிக்கா, மலேசியா, சிங்கப்பூர், சப்பான், மோரிசியசு, ஆத்திரேலியா ஆகிய நாடுகளுக்குச் சென்றிருக்கிறார்.
# மறைமலை இலக்குவனார்

## புகழுரைகள்

- சிந்திக்கும் திறமும் சீர்திருத்தத் திருவும் கொண்டு நுண்ணிய நூல்களை ஆராய்ந்து நுழைபுலத்தோடு தான் எண்ணியவாறு எழுதும் திறர்தேர்திறம் டாக்டர் மறைமலைக்குக் கைவந்த கலையாக அமைகிறது - டாக்டர் ஒளவை து. நடராசன்  
- அயல்நாட்டாராலும் போற்றத்தகும் புலமையும் பிறர் படைப்புகளை ஆங்கிலத்தில் மொழிபெயர்த்து உலகம் வணங்கச் செய்யும் தமிழ் வளமையும் மிக்க அருந்தமிழ்ச் சான்றோர் பேராசிரியர் மறைமலை இலக்குவனார். – **இளவல்**
# தமிழ்நாடு அரசுப் போக்குவரத்துக் கழகம், திருநெல்வேலி

**தமிழ்நாடு அரசுப் போக்குவரத்துக் கழகம் - திருநெல்வேலி** என்பது அரசுப் போக்குவரத்து கழக துறையின் கீழ் செயல்படும் ஒரு பொதுப் போக்குவரத்து அமைப்பாகும். தமிழ்நாடு அரசுப் போக்குவரத்துக் கழகத்தின் 8 பிரிவுகளில் இதுவும் ஒன்றாகும்.
# தமிழ்நாடு அரசுப் போக்குவரத்துக் கழகம், திருநெல்வேலி

## வரலாறு

1974ஆம் ஆண்டு பாண்டியன் போக்குவரத்துக் கழகத்திலிருந்து 104 பேருந்துகள் பிரிக்கப்பட்டு நாகர்கோவிலை தலைமையிடமாக கொண்டு **கட்டபொம்மன் போக்குவரத்துக் கழகம்** உருவாக்கப்பட்டது. 1983ஆம் ஆண்டு கன்னியாகுமரி மாவட்டத்தை உள்ளடக்கிய பணிமனைகள் கட்டபொம்மன் போக்குவரத்துக் கழகத்திலிருந்து பிரித்து **நேசமணிப் போக்குவரத்துக் கழகம்** உருவாக்கப்பட்டது. நேசமணிப் போக்குவரத்துக் கழகம் உருவாக்கப்பட்டபின் கட்டபொம்மன் போக்குவரத்துக் கழகத்தின் தலைமையிடம் திருநெல்வேலிக்கு மாற்றப்பட்டது. 1997-ல் போக்குவரத்துக் கழகங்களைத் தமிழ்நாடு அரசுப் போக்குவரத்துக் கழகம் என பெயர்மாற்றம் செய்யப்பட்டப்பொழுது தமிழ்நாடு அரசுப் போக்குவரத்துக் கழகம் மதுரையுடன் இணைக்கப்பட்டது. தமிழ்நாடு அரசுப் போக்குவரத்துக் கழகம், மதுரையிலிருந்து திருநெல்வேலி, தூத்துக்குடி, கன்னியாகுமரி ஆகிய மாவட்டங்களை உள்ளடக்கிய போக்குவரத்துக் கழகங்கள் பிரிக்கப்பட்டு தமிழ்நாடு அரசு போக்குவரத்துக் கழகம், திருநெல்வேலி என 2010 நவம்பர் 1 அன்று உருவாக்கப்பட்டது.
# தமிழ்நாடு அரசுப் போக்குவரத்துக் கழகம், திருநெல்வேலி

## மண்டலங்களும் பணிமனைகளும்

இந்த போக்குவரத்துக் கழகம் 3 மண்டலங்களாகப் பிரிக்கப்பட்டுள்ளது.
- திருநெல்வேலி
- தூத்துக்குடி
- நாகர்கோவில்
# தமிழ்நாடு அரசுப் போக்குவரத்துக் கழகம், திருநெல்வேலி

## மண்டலங்களும் பணிமனைகளும்

### திருநெல்வேலி மண்டலம்

கட்டபொம்மன் போக்குவரத்துக் கழகம் என்ற பெயரால் பெரும்பான்மையினரால் அறியப்படுகிறது. இது திருநெல்வேலி மற்றும் தென்காசி மாவட்டத்தை உள்ளடக்கியது. இம்மண்டலம் பின்வரும் 11 பணிமனைகளை கொண்டது:
# தமிழ்நாடு அரசுப் போக்குவரத்துக் கழகம், திருநெல்வேலி

## மண்டலங்களும் பணிமனைகளும்

### பணிமனைகள்

- தாமிரபரணி (தா)
- புறவழிச்சாலை (புவ)
- கட்டபொம்மன் நகர் (கந)
- வள்ளியூர் (வ)
- திசையன்விளை (திவி)
- சேரன்மகாதேவி (சேரை)
- பாபநாசம் (பா)
- தென்காசி (தெ)
- செங்கோட்டை (செ)
- புளியங்குடி (புகு)
- சங்கரன்கோவில் (சகோ)
# தமிழ்நாடு அரசுப் போக்குவரத்துக் கழகம், திருநெல்வேலி

## மண்டலங்களும் பணிமனைகளும்

### நாகர்கோவில் மண்டலம்

நேசமணி போக்குவரத்துக் கழகம் என்ற பெயரால் பெரும்பான்மையினரால் அறியப்படுகிறது. கன்னியாகுமரி மாவட்டத்தை உள்ளடக்கிய இம்மண்டலம் பெரும்பான்மையான நகர மற்றும் புறநகரப் பேருந்துகளை இயக்குகிறது. நாகர்கோவிலில் பேருந்திற்கு மேற்கூரை கட்டும் தளமும் உள்ளது. பின்வரும் 12 பணிமனைகள் கொண்ட இம்மண்டலம் சுமார் 1000-க்கும் மேலான பேருந்துகளை தினமும் இயக்குகிறது:
# தமிழ்நாடு அரசுப் போக்குவரத்துக் கழகம், திருநெல்வேலி

## மண்டலங்களும் பணிமனைகளும்

### பணிமனைகள்

- கன்னியாகுமரி (க)
- ராணிதோட்டம் கிளை 1 (ரா1)
- ராணிதோட்டம் கிளை 2 (ரா2)
- ராணிதோட்டம் கிளை 3 (ரா3)
- செட்டிக்குளம் (செ)
- விவேகானந்தபுரம் (வி)
- திங்கள்நகர் (திந)
- குளச்சல் (குள)
- திருவட்டாறு (திரு)
- மார்த்தாண்டம் (மா)
- குழித்துறை கிளை 1 (குழி 1)
- குழித்துறை கிளை 2 (குழி 2)
# தமிழ்நாடு அரசுப் போக்குவரத்துக் கழகம், திருநெல்வேலி

## மண்டலங்களும் பணிமனைகளும்

### தூத்துக்குடி மண்டலம்

இம்மண்டலம் 26.06.2013 அன்று தமிழ்நாடு அரசுப் போக்குவரத்துக் கழகம் (திருநெல்வேலி) லிமிடெட், திருநெல்வேலியில் "தூத்துக்குடி" என்ற புதிய மண்டலம் உருவாக்கப்பட்டது. இது தூத்துக்குடி
மாவட்டத்தை உள்ளடக்கியது ஆகும். இது பின்வரும் 7 பனிமனைகளை
கொண்டுள்ளது
# தமிழ்நாடு அரசுப் போக்குவரத்துக் கழகம், திருநெல்வேலி

## மண்டலங்களும் பணிமனைகளும்

### பணிமனைகள்

- தூத்துக்குடி நகர் (தூந)
- தூத்துக்குடி புறநகர் (தூபு)
- திருச்செந்தூா் (திசெ)
- ஸ்ரீவைகுண்டம் (திகு)
- கோவில்பட்டி (கோ)
- விளாத்திகுளம் (விகு)
- சாத்தான்குளம் (சா)
# தமிழ்நாடு அரசுப் போக்குவரத்துக் கழகம், திருநெல்வேலி

## இதனையும் காண்க

- மாநகரப் போக்குவரத்து கழகம் - சென்னை
- அரசு விரைவுப் போக்குவரத்துக் கழகம்
- தமிழ்நாடு அரசுப் போக்குவரத்துக் கழகம் - விழுப்புரம்
- தமிழ்நாடு அரசுப் போக்குவரத்துக் கழகம் - கும்பகோணம்
- தமிழ்நாடு அரசுப் போக்குவரத்துக் கழகம் - சேலம்
- தமிழ்நாடு அரசுப் போக்குவரத்துக் கழகம் - கோவை
- தமிழ்நாடு அரசுப் போக்குவரத்துக் கழகம் - மதுரை
# புனித மேரி தேவாலயம், சென்னை

**புனித மேரி கிறித்தவ ஆலயம்** இந்தியாவின் தமிழ்நாட்டின் தலைநகரான சென்னையில் அமைந்துள்ள புனித ஜார்ஜ் கோட்டையில் தென்பகுதியில் காணப்படும் மிகத் தொன்மையான கிறித்தவ ஆலயம் ஆகும். ஆங்கிலத் திருச்சபையினருக்குரிய ஆலயங்களில் இந்தியாவில் முதன்முதலில் எழுப்பப்பட்ட ஆலயமாகும். பொ.ஊ. 1680 இல் கிழக்கிந்திய கம்பெனியாரால் இவ்வாலயம் எழுப்பப்பட்டது. இவ்வாலயத்தில் இறந்த பல ஆங்கிலேயர்களின் நினைவாகப் பல பதிப்புக் கற்பலகைகள் உள்ளன.  
புனித மேரி ஆலயத்தினுள் இங்கிலாந்து நாட்டுச் சிற்பிகளின் கைவண்ணத்தைக் காட்டும் பல சலவைக்கல் சிற்பங்கள் உள்ளன. இவை அரிய கலைப்படைப்புகளாகும். இவ்வாலயத்தில் தான் இராபர்ட் கிளைவ் மற்றும் ஆளுநர் எலிஹுஹேல் என்பவர்களின் திருமணம் நடைபெற்றது.
# கிளைவ் மாளிகை

**கிளைவ் மாளிகை** (*Clive House*) என்பது சென்னையின் புனித ஜார்ஜ் கோட்டை வளாகத்தில் அமைந்துள்ள கட்டடமாகும். இந்தக் கட்டடம் முன்னாளில் சேமியர் சுல்தான் என்பவருக்குச் சொந்தமானதாக இருந்தது. இதனை ஆங்கிலக் கிழக்கிந்தியக் கம்பெனியார் விலைக்கு வாங்கினர். பொ.ஊ. 1753 இல் ஆர்க்காட்டு வீரர் எனப்பட்ட இராபர்ட் கிளைவ் இங்கு வசித்தார். அப்போது இக்கட்டடம் அட்மிரல் மாளிகை என அழைக்கப்பட்டது. பின் இது புனித ஜார்ஜ் கோட்டை ஆளுநரின் நகர மாளிகையாக மாறியது. பொ.ஊ. 1800 முதல் இதில் அரசு அலுவலகங்கள் சில செயல்பட்டு வருகின்றன.
# கோட்டை அருங்காட்சியகம் (சென்னை)

**கோட்டை அருங்காட்சியகம்** தமிழகத்தின் சென்னையில் புனித ஜார்ஜ் கோட்டை வளாகத்திலுள்ள ஓர் கட்டடம் ஆகும். பொ.ஊ. 1795 இல் கட்டப்பட்ட இக்கட்டடத்தில் பொ.ஊ. 1948 ஆம் ஆண்டு அருங்காட்சியகம் அமைக்கப்பட்டது. புனித ஜார்ஜ் கோட்டையில் கிடைத்த பழம்பொருட்கள், பலவகைப் பீரங்கிகள், ஆயுதங்கள், ஆங்கிலேயரும் பிற சில ஐரோப்பியரும் வெளியிட்ட நாணயங்கள்,பணயமாக பிடித்து வைக்கப்பட்ட திப்பு சுல்தானின் குழந்தைகளுடன் காரன்வாலிஸ் உள்ள பெரிய பளிங்குச் சிலை, இங்கிலாந்து நாட்டின் அரசர்கள், அரசிகள், புனித ஜார்ஜ் கோட்டையில் பணியாற்றிய ஆளுநர்கள், ஆர்க்காட்டு நவாபுகள் ஆகியோரது பெரிய கண்கவர் உருவ ஓவியங்கள், இராபர்ட் கிளைவ் எழுதிய கடிதங்கள், பிரெஞ்சுக்காரர்கள் பயன்படுத்திய விளக்குகள், பீங்கான் பாத்திரங்கள், பிரெஞ்சுத் தலைவர்களின் படங்கள், மைசூரை ஆட்சி புரிந்த உடையார்களின் வரலாற்றைக் குறிக்கும் சிற்பம், சித்திரம் முதலியவை காட்சியகத்தில் இடம் பெற்றுள்ளன.
# கோட்டை அருங்காட்சியகம் (சென்னை)

## மேற்கோள்களும் குறிப்புகளும்

- கோட்டை அருங்காட்சியகம் (சென்னை)
# கெயில் வாசு ஒக்சலேட்

**கெயில் வாசு ஒக்சலேட்** (ஆங்கிலம்: Gail Vaz-Oxlade, பிறப்பு சூன் 18, 1959 யமேக்கா) ஒரு கனடிய நிதி எழுத்தாளர், ஆலோசகர், தொலைக்காட்சி வானொலி ஆளுமையாளர் ஆவார். இவரது நூற்களுக்காகவும் **அண்ரில் டெப்ற் டூ அசு எ பார்ட்** (*Til Debt Do Us Part*) மற்றும் *ஃபிரின்சசு* (*Princess*) தொலைக்காட்சி நிகழ்ச்சிகளுக்காகவும் இவர் அறியப்படுகிறார்.  
தேவைகளையும் விருப்பங்களையும் வேறுபடுத்தல், துல்லியமாகக் கணக்கிடல், திட்டமிடல், கடன் இல்லாமல் இருத்தல், சிக்கனம், தொலைநோக்குச் சேமிப்பு, ஆபத்துதவிச் சேமிப்பு, திட்டமிட்ட கொள்வனவுச் சேமிப்பு, வரவுக்கேற்ற செலவு ஆகியவை இவரது தனிநபர் பரிந்துரைகளில் சில.
# வல்லக்கோட்டை முருகன் கோவில்

**வல்லக்கோட்டை முருகன் கோயில்** இந்தியாவின், தமிழ்நாடு மாநிலத்தின் காஞ்சிபுரம் மாவட்டத்தில் திருப்பெரும்புதூரிலிருந்து செங்கல்பட்டு செல்லும் சாலையில் 12 கி.மீ. தொலைவில் அமைந்துள்ள இந்து சமய முருகன் கோயிலாகும். 1200 ஆண்டுகள் தொன்மையானதாக கருதப்படும் இக்கோயிலின் மூலவர் (முருகன்) திருவுருவம் ஏழு அடி உயரம் உள்ளது; இந்தியாவில் அமைந்துள்ள முருகன் திருவுருவச்சிலைகளில் இதுவே உயரமானதாகும். முருகனின் இரு புறங்களில் வள்ளி, தெய்வானை உள்ளனர். கருவறையைத் தவிர கோயில் சுற்றுகையில் கணபதி, உற்சவ திருவுருவம், சண்முகர் மற்றும் அம்மனுக்கு சன்னதிகள் உள்ளன.  
அருணகிரிநாதரின் ஏழு திருப்புகழ் பாடல்களில், இக்கோயில் இடம் பெற்றுள்ளது.
# வல்லக்கோட்டை முருகன் கோவில்

## அமைவிடம்

கடல் மட்டத்திலிருந்து சுமார் 74 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°52'58.8"N, 79°55'58.8"E (அதாவது, 12.882990°N, 79.932990°E) ஆகும்.
# வல்லக்கோட்டை முருகன் கோவில்

## வல்லன் கோட்டை பெயர்க்காரணம்

இலஞ்சி என்னும் தேசத்தில் சங்கொண்டபுரம் என்னும் நகரை பகீரதன் என்ற மன்னன் ஆண்டுவந்தான். இந்த மன்னனை காண நாரத முனிவர் வந்தார். ஆணவம் பிடித்த மன்னனோ நாரதரை கண்டு கொள்ளவே இல்லை. இதனால் கோபமடைந்த நாரதர் அருகிலிருந்த வனத்திற்கு சென்றார். அங்கு கோரன் என்ற அரக்கன் பலநாடுகளை வென்று வெற்றிக்களிப்பில் வந்து கொண்டிருந்தான். அவனை கண்ட நாரதர், பகீரதனின் ஆணவத்தை அடக்க இவன் தான் சரியான ஆள் என முடிவெடுத்தார். பின் அவனிடம் தானே வலிய செறு, கோரனே! நீ பல நாடுகளை வெற்றி கொண்டிருந்தாலும் இந்த இலஞ்சி நாட்டை வென்றால் தான் உனது திக் விஜயம் நிறைவுபெறும், என்று தனக்கே உரித்தான பாணியில் சிண்டு முடித்து விட்டார்.  
அசுரன் இலஞ்சி நாட்டின் மீது போர் தொடுத்தான். இதை சற்றும் எதிர்பார்க்காத மன்னன் மிரண்டு விட்டான். பகீரதனை போரில் வென்றான் அசுரன். நாடு நகரம் என அனைத்தும் இழந்த மன்னன் காட்டிற்கு சென்றான். அங்கு நாரத முனிவர் இருந்தார். அவரிடம் சென்று கெஞ்சினால் நல்வழி காட்டுவார் என கூறி சென்று விட்டார்.  
பகீரதனும் அந்த அடர்ந்த காட்டில் நீண்ட காலம் மிகுந்த சிரமப்பட்டான். பின் ஒரு வழியாக திர்வாச முனிவரை தேடிக் கண்டுப்பிடித்து அவரிடம் தன் நிலையைக் கூறி நாட்டை மீட்க வழி கேட்டு மன்றாடினான், துர்வாசர் அவனிடம், வெள்ளிக்கிழமைகளில் விரதம் இருந்து இங்குள்ள பாதிரி மரத்தடியில் உள்ள முருகனை வழிபட்டால் உனது குறைகள் நீங்கி வாழ்வு வளம் பெறும் என்று கூறிச்சென்றார். இவனும் துர்வாசர் கூறியபடி முருகனை வழிப்பட்டான். சிறிது காலம் கழித்து முருகனுக்கு அவனே ஒரு கோயிலும் கட்டி வள்ளி, தெய்வானையுடன் பிரதிஷ்டை செய்தான். இவன் கட்டிய கோயில் தான் வல்லக்கோட்டை சுப்ரமணியர் கோயில் ஆகும்.
# டேவிட் அலன் (எழுத்தாளர்)

**டேவிட் அலன்** (ஆங்கிலம்: David Allen, பிறப்பு டிசம்பர் 28, 1945 ஐக்கிய அமெரிக்கா) ஒர் உற்பத்தித்திறன் அறிவுரைஞர், எழுத்தாளர், தொழில்முனைவர். மிகுந்த வரவேற்பைப் பெற்ற *கெற்றிங் திங்சு டண்* ("Getting Things Done") என்ற தனிநபர் உற்பத்தித்திறன் தொடர்பான நூலுக்காக மிகவும் அறியப்படுகிறார். இவரது இந்த நூலை அடிப்படையாகக் கொண்டு டேவிட் அலன் கம்பனி என்ற நிறுவனத்தையும் தொடங்கி நடத்தி வருகிறார்.
# கெற்றிங் திங்சு டண்

**கெற்றிங் திங்சு டண்** (தமிழ்: விடயங்களைச் செய்து முடித்தல்) என்பது டேவிட் அலனால் எழுதப்பட்டு 2002 இல் வெளியிடப்பட்டு மிகுந்த வரவேற்பைப் பெற்ற ஒர் ஆங்கில நூல் ஆகும். இந்த நூல் தனிநபர் உற்பத்தித்திறனை மேம்படுத்த உதவும் வண்ணம் ஒரு தனிநபர் மேலாண்மை ஒருங்கியத்தை பரிந்துரை செய்கிறது. இந்த நூலை அடிப்படையாகக் கொண்டு பல்வேறு மென்பொருட்கள், பொருட்கள், ஊடகங்கள் பிறராலும் டேவிட் அலனாலும் உருவாக்கப்பட்டுள்ளன. ஆங்கிலத்தில் இந்த நூலும் இது பரிந்துரைக்கும் முறையும் கி.ரி.டி (GTD) என்று சுருக்கமாக அறியப்படுகிறது.
# கெற்றிங் திங்சு டண்

## உள்ளடக்கம்

ஒருவர் நாளாந்தம் செய்யவேண்டிய பணிகள் தொடர்பாக ஐந்து நிலை வேலை ஓட்டத்தை இந்த நூல் பரிந்துரை செய்கிறது.  
1. கைப்பற்றுதல் அல்லது ஆவணப்படுத்தல் (Capture): வாழ்வில் பல்வேறு உள்ளீடுகளில் இருந்து பணிகளை, எண்ணங்களை, தகவல்களை பதிவுசெய்தல்.
1. செயலாக்கல் (Process): உள்ளீடு செயல்படுத்தப்பட வேண்டியதா (Is it actionable?), தகவல் அல்லது எண்ணக்கருவா அல்லது கழிவா என்று தீர்மானித்தல்.
1. ஒழுங்குபடுத்தல்
1. மீளாய்வு
1. செய்தல்
# தஞ்சாவூர் கோட்டை

**தஞ்சாவூர் கோட்டை** தஞ்சை நாயக்க மன்னர்களால் பதினாறு மற்றும் பதெனேழாம் நூற்றாண்டில் எழுப்பப்பட்ட கோட்டை ஆகும். தஞ்சைக் கோட்டை சிறிய கோட்டை, பெரிய கோட்டை என இருபகுதிகளைக் கொண்டது. "சிறிய கோட்டை" என்பது "பெரிய கோட்டை" என்றழைக்கப்படும் கோட்டைக்கு காலத்தால் முந்தியதாகும். இது பெரிய கோட்டையின் தென்மேற்கே அமைந்துள்ளது. இச்சிறிய கோட்டையிலே தான் புகழ்பெற்ற தஞ்சை பெரிய கோயில் காணப்படுகிறது. கோட்டையின் வடக்கில் கிறித்தவ ஆலயம், சிவகங்கைப் பூங்கா, குளம் ஆகியன உள்ளன. 1871-72 இல் தஞ்சை மாநகராட்சியால் சிவகங்கைப் பூங்கா அமைக்கப்பட்டது. இங்கு பலவகை விலங்குகள் மற்றும் பறவைகள் பாதுகாக்கப்பட்டுள்ளன. பூங்காவின் தெற்கில் பிரகதீசுவரர் கோவில் அமைந்துள்ளது. சிறிய கோட்டையை அடுத்து தஞ்சை நகரைச் சுற்றிப் பெரிய கோட்டை அமைந்துள்ளது. இப்பெரிய கோட்டையின் வடக்கு, மேற்கு மற்றும் வடகிழக்குப் பகுதியில் கோட்டையின் எஞ்சிய பகுதிகளையும், அகழியையும் இன்றும் காணலாம். பெரிய கோட்டையின் தெற்குப்பகுதி முற்றிலும் அழிவுற்றுள்ளது. அகழி மட்டும் நீரால் நிரப்பப்பட்டுள்ளது.
# சங்ககிரி மலைக்கோட்டை

**சங்ககிரி மலைக்கோட்டை** (*Sankagiri hill*) சேலம் மாவட்டத்தில் சங்ககிரி வட்டத்தில் 'சங்கரி துர்க்கம்' என்ற மலையின் மேல் காணப்படும் கோட்டையாகும். இது சேலத்திலிருந்து 35 கி.மீ. மேற்கில் அமைந்துள்ளது.
# சங்ககிரி மலைக்கோட்டை

## பெயர்க்காரணம்

- இந்த கோட்டை சங்கு போன்ற வடிவம் கொண்டதாலும், கிரி என்றால் மலை என்று அர்த்தம் என்பதாலும் இதற்கு சங்ககிரி என்று பெயர் வந்ததாக கூறப்படுகிறது.
- இந்த கோட்டையில் ஆள் இறங்கும் குழி, தோல் உரிச்சான் மேடு, தொங்கவிட்டான் குகை, உருட்டிவிட்டான் பாறை ஆகியவற்றில் தண்டனை பெறுபவர்கள் சங்கிலியால் கட்டப்பட்டு கொல்லப்பட்டதாகக் கூறப்படுகிறது.
# சங்ககிரி மலைக்கோட்டை

## வரலாறு

வரலாற்றுச் சிறப்பு மிக்க இக்கோட்டை விஜயநகர அரசர்களால் 14ஆம் நூற்றாண்டில் கட்டப்பட்டது. இக்கோட்டையின் உயரம் 5 கி. மீ. சங்ககிரி மலைக்கோட்டை தமிழகத்தின் மிக உயரமான மலைக்கோட்டையாகும்.  
மலையின் அடிப்பகுதியிலிருந்து உச்சிவரை இக்கோட்டையில் ஒன்பது வாயில்கள் உள்ளன. மலையிலுள்ள பாறைகள் மிக அழகான முறையில் செதுக்கப்பட்டு பயன்படுத்தப்பட்டுள்ளன. கோட்டை கட்டப் பயன்படுத்தப்பட்ட செங்கற்களும் மிகவும் உறுதிவாய்ந்தவையாக உள்ளன. கி. பி. பதினேழாம் நூற்றாண்டில் ஐதர் அலி, அவரது மகன் திப்பு சுல்தான் ஆகியோரால் இக்கோட்டை ஆக்கிரமிப்பு செய்யப்பட்டது என அறியப்படுகிறது. 9வது வாயிலில் 1799 என்ற ஆண்டு குறிப்பிடப்பட்டுள்ளது. எனவே இது ஆங்கிலேயர்களால் இவ்வாயில் கட்டப்பட்டிருக்கலாம்.  
கோட்டையின் மூன்றாவது வாயிலில் வரதராஜ பெருமாள் கோவில் உள்ளது. இங்கு இன்றும் வழிபாடு நடத்தப்படுகிறது. இக்கோவிலுள்ள கல்யாண மண்டபத்தில் அமைக்கப்பட்ட தூண்கள் வேலைப்பாடு மிகுந்தவை. இக்கோவிலின் ஒருபகுதி இந்தியத் தொல்பொருள் துறையினரால் புணரமைக்கப்பட்டுள்ளது. 5ஆவது வாயிலை அடுத்து படைவீரர்கள் தங்குமிடம் சிதைவடைந்த நிலையில் காணப்படுகிறது. 5-ஆம் 6-ஆம் வாயில்களுக்கிடையில் முஸ்லிம்களின் வழிபாட்டுத்தலம் ஒன்றும் அதனருகில் மர்மமான சுரங்கப்பாதை ஒன்றும் உள்ளது. 6-ஆவது வாயிலுக்கருகில் வெடிமருந்து வைப்புக் கிடங்கு ஒன்று உள்ளது. கோட்டையின் உச்சியில் சென்ன கேசவப்பெருமாள் கோவில் உள்ளது. முக்கிய விழா நாட்கள் தவிர பிற நாட்களில் இக்கோவிலின் உற்சவர் மலை அடிவாரத்தில் வைக்கப்படுகிறார். மலையடிவாரத்தில் சோமேசுவரசுவாமி கோவில் ஒன்றும் உள்ளது. இக்கோட்டை இந்தியத் தொல்லியல் ஆய்வகத்தி பாதுகாப்பில் உள்ளது.
# துளைப்பொன்

**துளைப்பொன்** என்பது பண்டைக்காலத்தில் பயன்படுத்தப்பட்ட மாற்று உயர்ந்த பொன்னாகும். இப்பொன் மாற்று குறையாதது என அரசு அதிகாரியால் உறுதி செய்யப்பட்டதற்கு அடையாளமாகத் துளையிடப்பட்டதால் 'துளைப்பொன்' என அழைக்கப்பட்டது.  
" ஈசான மங்கலத்துத் திருச்செந்துறை தாம் எடுப்பிச்ச திருகிகற்றளி பெருமானடிகளுக்கு சென்னடை திருவமுதுக்கு முதலாகக் குடுத்த வெடேல் விடுகு கல்லால் துளைப்பொன் அறுபதின் கழஞ்சு" என்ற கல்வெட்டுப்பகுதியால் இதனை அறியலாம்.
# சந்தி (நாடகம்)

**சந்தி** என்பது நாடகவியலில் நாடகத்தின் கதையைப் பிரித்து அமைக்கும் பிரிவு ஆகும்.இதனை அங்கம் எனவும் கூறுவர். பொதுவாக நாடகத்தின் கதையை ஐந்து சந்தியாகப் பிரிப்பர். இதனடிப்படையிலேயே ஓர் சந்தி அதாவது ஒரு பிரிவு மட்டுமே கொண்ட நாடகம் ஓரங்க நாடகம் எனப்பட்டது.
# சந்தி (நாடகம்)

## சந்தி வகைகள்

1. முகம்
1. பயிர்முகம்
1. கருப்பம்
1. விளைவு
1. துய்த்தல்
# சந்தி (நாடகம்)

## முகம்

உழுத நிலத்தில் விதைக்கப்பட்ட விதை முளையாகத் தோன்றுவது போல, நாடகக் கதையின் போக்கு அறியப்படுமாறு அமைப்பது முகம் எனப்படும் பிரிவாகும்.
# சந்தி (நாடகம்)

## பயிர்முகம்

முளைத்த நாற்று இலைவிடுவது போன்று நாடகத்தின் கதை வளர்வது பயிர்முகம் எனப்படும்.
# சந்தி (நாடகம்)

## கருப்பம்

வளர்ந்த பயிர் கருக்கொண்டு கதிர்விடுவது போல் நாடகக் கதையின் கருத்துத் தோன்றும்படி அமைப்பது கருப்பம் எனப்படும்.
# சந்தி (நாடகம்)

## விளைவு

கதிர் திரண்டு முற்றி மணியாகி அறுவடைக்கு ஆயத்தாமாகி இருப்பது போல நாடகப் பொருள் நன்கு விளங்க அமைப்பது.
# சந்தி (நாடகம்)

## துய்த்தல்

முற்றி விளைத்த கதிர்களை அறுவடை செய்து நெல்மணிகளைக் கொண்டு போய் உண்டு மகிழ்வது போல நாடகக் கதையின் முழுக்கருத்தும் தோன்ற அமைப்பது துய்த்தல் எனப்படும்.  
இவ்வாறு ஐந்து சந்திகளாக நாடகத்தின் கதை அமைய வேண்டும் என நாடகத்தமிழ் இலக்கண நூல்கள் கூறுகின்றன.
# தந்திவர்மன் கல்வெட்டு (திருவல்லிக்கேணி)

**தந்திவர்மன் கல்வெட்டு** திருவல்லிக்கேணி பார்த்தசாரதி கோயிலின் கருவறைக்குப் போகும் வாயிலுக்கு அருகில் தரையில் வைத்துக் கட்டப்பெற்றுள்ள கல்லில் செதுக்கியதாகும். "இதனை ரட்சிப்பார் அடியிரண்டும் என் முடிமேலன" என்ற காப்புரை கொண்டது.